**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ** |
| **HOTĂRÂRE** **pentru aprobarea bugetului de venituri şi cheltuieli pe anul 2018** **pentru Administraţia Naţională “Apele Române”,** **aflată în coordonarea Ministerului Apelor şi Pădurilor** |
| **Secţiunea a 2-a****Motivul emiterii actului normativ** |
| 1.  | Descrierea situaţiei actuale | Apa constituie o resursă naturală cu valoare economică în toate formele sale de utilizare/exploatare. Conform actelor normative specifice, Administraţia Naţională „Apele Române" are calitatea de operator unic al resurselor de apă. Pentru a asigura resursele economico-financiare de gospodărire a apelor s-a instituit sistemul de plată, aceasta executându-se în corelaţie cu prevederile actelor de reglementare în domeniul gospodăririi apelor (avize, autorizaţii, etc.).  Odată cu aderarea României la Uniunea Europeană, a trebuit să se pună în aplicare Directiva Europeană 60/2000/CE prin care se statuează ca principii de bază în gospodărirea apelor următoarele:* Recuperarea integrală a costurilor managementului apei (cantitate şi calitate);
* Utilizatorii finali de apă plătesc (operatori de gospodărire comunală, operatori economici industriali, operatori economici producători de energie electrică, irigaţii, acvacultură-piscicultură);
* Poluatorii apei (sub orice formă de poluare) plătesc;
* Stimularea beneficiarilor de resursă de apă în vederea protecţiei acesteia.

 Pentru aplicarea acestor principii, a fost necesară implementarea noului mecanism economic prin Ordonanţa de urgenţă a Guvernului nr. 107/2002 privind înfiinţarea Administraţiei Naţionale „Apele Române", aprobată cu modificări şi completări prin Legea nr. 404/2003 pentru aprobarea Ordonanței de urgență a Guvernului nr.107/2002  privind înființarea Administrației Naționale "Apele Române" cu modificările şi completările ulterioare.Prin aprobarea acestui act normativ s-au propus următoarele îmbunătăţiri ale mecanismului economic: - încurajarea utilizatorilor în prognozarea corectă a necesarului de apă; - penalizarea graduală a acelor operatori care se abat de la normele privind prelevarea apei brute şi evacuarea apelor impurificate; - acordarea de bonificaţii acelor operatori care manifestă preocupare pentru utilizarea raţională şi protecţia resurselor de apă.  De asemenea, prin acest act normativ s-a instituit competenţa Administraţiei Naţionale „Apele Române" ca singura instituţie în drept să aplice acest sistem de contribuţii, plăţi, bonificaţii, tarife şi penalităţi specifice gospodăririi apelor, tuturor utilizatorilor de apă, indiferent de deţinătorul cu orice titlu al amenajării, precum şi din sursele subterane, cu excepţia celor pentru care sunt reglementări specifice în vigoare, întrucât apa este monopol natural de interes strategic.Pentru a-şi realiza sarcinile, Administraţia Naţională „Apele Române” are ca atribuţii:- cunoaşterea, conservarea, utilizarea raţională, protecţia, restaurarea şi valorificarea resurselor de apă;- întreţinerea infrastructurii naţionale de gospodărire a apelor (acumulări, diguri, etc.);- administrarea, exploatarea şi întreţinerea reţelei naţionale de observaţii şi măsurători hidrologice, hidrogeologice şi a infrastructurii „Sistemului Naţional de Gospodărire a Apelor”; - întreţinerea cursurilor de apă; - organizarea activităţilor specifice de apărare împotriva inundaţiilor; - supravegherea calităţii resurselor de apă, de prevenire şi de avertizare în caz de poluări accidentale ; - constituirea şi gestionarea fondului naţional de date hidrologice, hidrogeologice şi de gospodărire a apelor ; - implementarea Directivei Europene 60/2000/EC şi a celorlalte directive ale Uniunii Europene în domeniul gospodăririi cantitative şi calitative a apelor.Pentru realizarea sarcinilor prin noul mecanism economic, care constă într-un sistem de contribuţii, plăţi, bonificaţii, tarife şi penalităţi specifice activităţii de gospodărire a resurselor de apă, a fost adoptată Ordonanța de urgență a Guvernului nr. 107/2002 privind înființarea Administraţiei Naţionale „Apele Române” care prevede următoarele contribuţii specifice:* contribuţia pentru utilizarea resurselor de apă pe categorii de resursă şi utilizatori;
* contribuţia pentru primirea apelor uzate în resursele de apă;
* contribuţia pentru potenţialul hidroenergetic asigurat prin barajele lacurilor de acumulare din administrarea Administraţiei Naţionale „Apele Române”;
* contribuţia pentru exploatarea de agregate minerale din albiile şi malurile cursurilor de apă.

Mecanismul economic specific gospodăririi apelor prevede aplicarea de penalităţi tuturor utilizatorilor la care se constată abateri de la prevederile reglementate, atât pentru depăşirea cantităţilor de apă utilizate, a concentraţiilor şi cantităţilor de substanţe impurificatoare evacuate în resursele de apă, cât şi pentru încălcarea prevederilor din abonamentul încheiat cu Administraţia Naţională „Apele Române”.Bonificaţiile se acordă utilizatorilor de apă care demonstrează, constant, o grijă deosebită pentru folosirea raţională şi protecţia calităţii apelor. Trebuie menţionat că cea mai importantă sarcină a Administraţiei Naţionale „Apele Române” este menţinerea în siguranţă a Sistemului Naţional de Gospodărire a Apelor, inclusiv infrastructura lucrărilor de apărare împotriva inundaţiilor. Veniturile Administraţiei Naţionale „Apele Române” se obţin prin aplicarea sistemului de contribuţii tuturor utilizatorilor de apă.Pe baza autorizaţiilor de gospodărire a apelor, unde sunt aprobate cantităţile maxime de utilizare, se întocmesc contractele de abonament, care stau la baza fundamentării veniturilor.Ţinând cont de aceste reglementări, precum şi de prevederile Scrisorii Cadru nr. 443.420/09.11.2017 privind contextul macroeconomic, metodologia de elaborare a proiectelor de buget pe anul 2018 şi a estimărilor pentru anii 2019-2021, în baza propunerilor ordonatorilor de credite din subordine, Administraţia Naţională „Apele Române” a întocmit proiectul bugetului de venituri şi cheltuieli pentru anul 2018.La fundamentarea acestui proiect de buget a trebuit luată în calcul amploarea fenomenelor naturale soldate cu inundaţii şi gheţuri, precum şi frecvenţa producerii acestora, dar şi multitudinea poluărilor accidentale.Prin urmare, Administraţia Naţională „Apele Române” a fost nevoită, în urma unor analize amănunţite efectuate de către specialişti, să-şi reorganizeze activitatea, astfel încât să poată interveni cu eficienţă maximă pentru salvarea vieţilor omeneşti şi pentru punerea la adăpost a bunurilor materiale.Ȋn acest sens, bugetul de venituri şi cheltuieli al Administraţiei Naţionale „Apele Române” propus pentru anul 2018 se prezintă astfel:* **La capitolul de venituri: 1.095.445 mii lei**.

Comparativ cu anul 2017, când au fost aprobate venituri în valoare totală de 993.890 mii lei şi realizate în procent de 92,14%, în anul 2018 a fost propus un buget cu 10,22% mai mare faţă de anul precendent, fapt datorat majorării surselor alocate de la bugetul statului pentru BDCE, alocaţii bugetare pentru investiţii, Programul Operaţional Infrastructuri Mari (POIM) și a sumelor primite de la UE/alți donatori pentru proiectele din fonduri europene aferente cadrului financiar 2014-2020.Motivaţia pentru care am fundamentat veniturile din vânzări de bunuri şi servicii prognozat a le realiza pe anul 2018 la acelaşi nivel cu anul 2017, rezidă în prevederile **art. 28, alin. (2) din Legea nr. 500/ 2002 privind finanţele publice**, actualizată, conform cărora *„în situaţia în care gradul de realizare a veniturilor proprii programate în bugetele instituţiilor publice prevăzute la art. 62 alin. (1) lit. b) şi c) în ultimii 2 ani anteriori anului curent este mai mic de 97% pe fiecare an, aceste instituţii fundamentează veniturile proprii pentru anul bugetar pentru care se elaborează proiectul de buget cel mult la nivelul realizărilor din anul precedent anului curent”*.Facem precizarea că în anul 2017 nivelul veniturilor realizate din vânzări de bunuri și servicii a fost de 826.433 mii lei adică un procent de 94,22%, iar în anul 2016 suma realizată a fost de 872.246 mii lei, însemnând un procent de 91,38%. **Din necesitatea respectării prevederilor actului normativ susmenţionat, Administraţia Naţională “Apele Române” nu a putut fundamenta un nivel mai mare al veniturilor în anul 2018.** De asemenea, este necesar a preciza faptul că în conformitate cu legislaţia în domeniul gospodăririi apelor în vigoare la aceasta dată (Legea apelor nr. 107/ 1996 actualizată, O.U.G. 107/ 2002 privind înfiinţarea Administraţiei Naţionale „Apele Române”), legislaţie care transpune Directiva Cadru pentru Apă a Uniunii Europene nr. 2000/60/CE, veniturile Administraţiei Naţionale „Apele Române” sunt obţinute în baza unui mecanism economic specific, care are la bază principiul „recuperării integrale a costurilor”, „utilizatorul plăteşte”, respectiv „poluatorul plăteşte”. Ţinând cont de faptul că implementarea cu succes a cerinţelor directivelor europene conduce la reducerea poluării pentru atingerea stării bune a apelor, rezultatul direct este reducerea continuă a veniturilor provenite din penalităţile aplicate pentru depăşirea concentraţiilor maxim admise a poluanţilor evacuaţi în resursele de apă, reducere care ne obliga să diminuăm și cheltuielile pe care Administraţia Naţională “Apele Române” le efectuează pe parcursul exercițiului bugetar anual, conform principiului cheltuielilor egale cu veniturile. Această reducere se aplică în bugetul de venituri și cheltuieli întocmit în fiecare an, rezultanta directă fiind insuficiența fondurilor alocate pentru salariile angajaților, pentru întreținere si funcționare, precum și pentru repararea infrastructurii sistemului național de gospodărire a apelor. De asemenea, veniturile Administraţiei Naţionale „Apele Române” care se obţin prin aplicarea mecanismului susmenţionat, au scăzut sistematic, începand cu anul 2010, datorită neindexării tarifelor stabilite prin Hotărâre de Guvern.Precizăm că în cadrul proiectelor cu finanţare din fonduri externe nerambursabile pe care Administraţia Naţională „Apele Române” le derulează, există un dezechilibru între veniturile pe care urmează să le încaseze şi cheltuielile propuse spre efectuare, dezechilibru datorat faptului că validarea cheltuielilor aferente ultimei perioade a fost efectuată de către Autoritatea de Management în anul 2016, când s-a încheiat proiectul, suma urmând a fi încasată în cursul anului 2018 (proiectul Danube Water Integrated Management – diferenţa este în valoare de 2.693 mii lei).Conform Acordului de Consorţium semnat între Universitatea din Duisburg şi Administraţia Naţională Apele Române din data de 05.12.2013 pentru proiectul din fonduri externe nerambursabile Managing Aquatic ecosystems and water Resources under multiple Stress (M.A.R.S.), anul acesta se va primi ultima rată de 13 mii lei, din avansul total 89 mii lei de acordat, în vederea efectuării cheltuielilor necesare închiderii proiectului.* **La capitolul de cheltuieli:1.352.970 mii lei.**

Comparativ cu execuția anului 2017 în valoare de 1.094.384 mii lei, iar nivelul cheltuielilor a fost în valoare totală de 1.226.069 mii lei, suma prognozată a fi cheltuită în anul 2018 la acest capitol este cu 23,63% mai mare decât execuţia bugetului Administraţiei Naţionale „Apele Române” aprobat pentru anul 2017 prin H.G. nr. 767/ 18.10.2017.Pe naturi de cheltuieli, această diferenţă este formată în principal din:* **La *titlul 10 „cheltuieli de personal”*** este prevăzută *o suplimentare de 24,76% faţă de execuţia anului precedent*, în valoare netă de 103.063 mii lei, creştere care nu se concretizează în majorări salariale, ci în asigurarea plăţii salariilor conform Legii 153/2017 privind salarizarea personalului plătit din fonduri publice, cu modificările și completările ulterioare.

Calculul drepturilor salariale pentru anul 2018 este următorul:- 485.519 mii lei cheltuieli salariale în bani,- 16.782 mii lei cheltuieli salariale în natură, - 16.962 mii lei contribuții.**TOTAL salarii 2017 = 519.263 mii lei** **10.01 Cheltuieli salariale în bani****10.01.01- Salarii de bază** * Conform prevederilor art. 38, alin. (3), lit. a) din Legea 153/2017, “cuantumul brut al salariilor ... se majorează cu 25% față de nivelul acordat pentru luna decembrie 2017”, în sumă netă de 26.172 mii lei, conform monitorizării cheltuielilor de personal pentru luna decembrie 2017, astfel:

 26.172 mii lei x 12 luni x 125% =392.580 mii lei* Conform prevederilor art. 7, alin. (3) din Ordonanța Guvernului nr. 3/ 20.07.2017 privind unele măsuri pentru administrația publică s-a aprobat Memorandumul nr. 19.406/RA/02.10.2017, anexat în copie, în vederea deblocării unui număr de 202 posturi vacante. Astfel, pentru anul 2018 este prevăzută ocuparea acestora pe o perioadă de 9 luni, la un salariu mediu brut pe economie de 3.430 lei, salariu aferent lunii noiembrie 2017, comunicat de către Institutul Național de Statistică în data de 12 ianuarie 2018, după cum urmează:
1. posturi x 3,430 mii lei x 9 luni x 125% =7.795 mii lei
* S-a avut in vedere grila de salarizare care a fost elaborata pornind de la salariul minim pe economie incepand cu 01.01.2018, respectiv 1900 RON, la care s-au aplicat coeficientii din anexa VII din Legea 153/2017, cu modificarile si completarile ulterioare.

Pentru simulare s-au avut in vedere salariile de baza brute de la nivelul lunii ianuarie 2018, calculate dupa aplicarea prevederilor Legii 153/2017, respectiv majorarea cu 25% a salariilor in plata din luna decembrie 2017.Analiza dispusa pe functii de executie si conducere a avut in vedere ca salariul la nivelul lunii ianuarie sa fie comparat cu nivelul din grila, conform incadrarii fiecarui angajat in parte. In cazul in care, nivelul salarial la luna ianuarie 2018 este sub nivelul grilei, acesta a fost adus la nivelul din grila, diferenta rezultata fiind considerata efort bugetar. In cazul in care nivelul salarial la luna ianuarie 2018 a depasit nivelul corespunzator incadrarii sale conform grilei, atunci s-a considerat ca angajatul ramane la nivelul salarial la luna ianuarie 2018 si nu este considerat efort bugetar. Astfel, efortul bugetar pe luna este urmatorul: 6.699 mii lei/luna x 10 luni = 66.990 mii lei. În contextul creat de amploarea fenomenelor naturale soldate cu inundaţii şi gheţuri, precum şi al frecvenţei producerii acestora, Administrația Națională. „Apele Române” a fost nevoită, în urma unor analize amănunţite, să-şi reorganizeze activitatea, astfel încât să poată interveni cu eficienţă maximă pentru salvarea vieţilor omeneşti şi pentru punerea la adăpost a bunurilor materiale, înfiinţând în bazinele hidrografice din teritoriu un număr de 23 de Centre de Intervenţie Rapidă (C.I.R.) şi un număr de 47 de Formaţii de Intervenţie Rapidă (F.I.R.) şi 23 de Formaţii de Intervenţie Operativă Mecanizată (F.I.O.M), modificând în felul acesta organigrama instituţiei, conform căreia pe lângă cele 9.103 de posturi ocupate (conform monitorizării cheltuielilor de personal din luna decembrie 2017) sunt aprobate prin Memorandum-ul nr. 19.406/RA/02.10.2017, un număr de 202 posturi vacante.Față de aceste posturi, Administraţia Naţională “Apele Române” solicită suplimentarea pentru anul 2018 a unui număr de 400 de posturi vacante, pentru un număr de 6 luni, la un salariu mediu brut pe economie de 3.430 lei, salariu aferent lunii noiembrie 2017, comunicat de către Institutul Național de Statistică în data de 12 ianuarie 2018, calculat astfel: 400 posturi x 3.430 mii lei x 6 luni x 125% = 10.290 mii leiLa această solicitare s-a ajuns ca urmare a numeroaselor reorganizări şi restructurări de personal efectuate în intervalul 1990 - până în prezent, când efectivul Administraţiei Naţionale Apele Române a fost diminuat cu aproximativ 5.000 de salariaţi, în condiţiile în care infrastructura naţională de gospodărire a apelor şi sistemul naţional de veghe hidrologică, precum şi sistemul de monitoring integrat al apelor s-au dezvoltat în mod constant.În conformitate cu normativul privind necesarul de personal pentru funcţionarea în condiţii de siguranţă a întregii infrastructuri naţionale cu rol de apărare împotriva inundaţiilor, gheţurilor, accidente la construcţii hidrotehnice, poluări accidentale pe cursurile interioare de apă, pe fluviul Dunărea şi pe zona costieră, **personalul Administraţiei Naţionale “Apele Române” la acest moment este subdimensionat cu aproximativ 45%, necesarul suplimentar fiind de aproximativ 4.500 de salariaţi**.Precizăm că cele 400 de posturi vacante solicitate pentru o perioadă medie de 6 luni din anul 2018 sunt strict necesare pentru administrarea și întreținerea infrastructurii critice a sistemului național de gospodărire a apelor (baraje, diguri, lucrări de amenajare și îndiguire), pentru asigurarea unui numar minim de personal de intervenție la dezastre (inundații, ghețuri, alunecări de teren, etc.), precum și pentru activitățile de monitorizare (monitoring) integrată a apelor.**10.01.06- Alte sporuri** Conform prevederilor art. 38, alin. (3), lit. a) din Legea 153/2017, “cuantumul brut al salariilor, indemnizațiilor de încadrare, precum și cuantumul brut al sporurilor, indemnizațiilor ... se majorează cu 25% față de nivelul acordat pentru luna decembrie 2017”, în valoare de 298 mii lei, astfel:  298 mii lei x 125% x 12 luni =4.470 mii lei Menționăm faptul că în cheltuiala lunii decembrie sunt cuprinse următoarele: * Conform prevederilor art. 20, alin. (1) din Legea 153/2017, “personalul care, potrivit programului normal de lucru, îşi desfăşoară activitatea între orele 22:00 şi 6:00 beneficiază, pentru orele lucrate în acest interval, de un spor pentru munca prestată în timpul nopţii de 25% din salariul de bază, solda de funcţie/salariul de funcţie, indemnizaţia de încadrare, dacă timpul astfel lucrat reprezintă cel puţin 3 ore de noapte din timpul normal de lucru”;
* Conform prevederilor art. 16, alin. (1) din Legea 153/2017, “personalul din instituţiile şi/sau autorităţile publice nominalizat în echipele de proiecte finanţate din fonduri europene nerambursabile beneficiază de majorarea salariilor de bază, soldelor de funcţie/salariilor de funcţie, indemnizaţiilor de încadrare cu până la 50%, indiferent de numărul de proiecte în care este implicat”.

**10.01.12- Indemnizații plătite unor persoane din afara unității** Conform prevederilor art. 38, alin. (3), lit. a) din Legea 153/2017, “cuantumul brut al salariilor, indemnizațiilor de încadrare, precum și cuantumul brut al sporurilor, indemnizațiilor ... se majorează cu 25% față de nivelul acordat pentru luna decembrie 2017”, în valoare netă de 131 mii lei, astfel:  131 mii lei x 12 luni x 125% =1.965 mii lei.**10.01.13- Indemnizații de delegare** Suma ce a fost prevăzută pentru anul 2018, în valoare de 1.129 mii lei, a fost conform execuției de la data de 31.12.2017.**10.01.14- Indemnizații de detașare** Conform prevederilor art. 38, al (3), lit. a) din Legea 153/2017, “cuantumul brut al salariilor, indemnizațiilor de încadrare, precum și cuantumul brut al sporurilor, indemnizațiilor ... se majorează cu 25% față de nivelul acordat pentru luna decembrie 2017”, în valoare de 1 mii lei, astfel: 1 mii lei x 12 luni x 125%=15 mii lei. **10.01.30- Alte drepturi salariale în bani** Conform prevederilor art. 38, alin. (3), lit. a) din Legea 153/2017 , “cuantumul brut al salariilor, indemnizațiilor de încadrare, precum și cuantumul brut al sporurilor, indemnizațiilor ... se majorează cu 25% față de nivelul acordat pentru luna decembrie 2017”, în valoare de 19 mii lei, astfel: 19 mii lei x 12 luni x 125%=285 mii lei.**10.02 Cheltuieli salariale în natură****10.02.01- Tichete de masă** Pentru anul 2018, tichetele de masă nu se mai acordă, conform prevederilor art. 38, alin. (2), lit. d) din Legea 153/2017, motiv pentru care nu au mai fost fundamentate sume.**10.02.02- Normă de hrană**  Norma de hrană se acordă conform prevederilor art. 18, alin. (1) din O.U.G. 91/*2017 pentru modificarea și completarea Legii-cadru nr. 153/2017* prin care “începând cu 1 decembrie 2018, ordonatorii de credite acordă obligatoriu, lunar, indemnizații de hrană reprezentând a 12-a parte din două salarii de bază minime brute pe țară garantate în plată”, astfel: (9.103 posturi ocupate conform monitorizării lunii decembrie 2017 + 202 posturi aprobate prin Memorandum + 400 posturi vacante solicitate) x 1.900 lei x 2 salarii /12 luni =3.073 mii lei.**10.02.06- Vouchere de vancanță** Pentru anul 2018, Administrația Națională. „Apele Române” acordă vouchere de vacanță, conform art. 1, alin. (2) din Hotărârea nr. 940/2017 *pentru modificarea și completarea Normelor metodologice privind acordarea voucherelor de vacanță, aprobate prin Hotărârea Guvernului nr. 215/2009,* care stipulează faptul că “se acordă o singură indemnizație de vacanță, sub formă de vouchere, în cuantum de 1.450 lei, pentru un salariat” și conform art. 26, alin. (4) si alin. (5) din Legea 153/2017 “începând cu data de 1 decembrie 2018, ordonatorii de credite acordă, obligatoriu, o indemnizație de vacanță, (...) și se acordă proporțional cu timpul efectiv lucrat”, astfel:* pentru 9.103 posturi ocupate conform monitorizării lunii decembrie 2017 x 1450 lei =13.199 mii lei
* pentru 202 posturi aprobate prin memorandum \* (1450 lei / 12 luni \* 9 luni) = 220 mii lei
* pentru 400 posturi vacante \* (1450 lei/ 12 luni \* 6 luni)= 290 mii lei

**10.03 Contribuții****10.03.01, 10.03.02, 10.03.03, 10.03.04, 10.03.06**  Conform O.U.G. 79/2017 *pentru modificarea și completarea Legii nr. 227/2015 privind Codul fiscal*, pentru articolele bugetare 10.03.01, 10.03.02, 10.03.03, 10.03.04, 10.03.06 s-au înscris în buget cheltuielile aferente contribuțiilor salariilor din luna decembrie 2017 și achitate în luna ianuarie 2018, în valoare de 6.038 mii lei.**10.03.07** Conform art. 220, alin. (3), din O.U.G. 79/2017, se introduce contribuția asiguratorie pentru muncă, în procent de 2,25% din totalul cheltuielilor salariale în bani, calculată asfel: 477.420 mii lei x 2,25% = 10.742 mii lei. Trebuie subliniat faptul că odată cu procesul de integrare a României în Uniunea Europeană, au aparut o serie întreagă de activităţi noi, suplimentare celor existente până atunci, pentru implementarea cerinţelor Directivelor Europene din domeniul apelor şi a riscurilor la inundaţii (Directiva Cadru Apă cu cele 18 directive fiice în domeniul calităţii resurselor de apă, Directiva Inundaţii, Directiva INSPIRE, Directiva privind Infrastructura Critică Naţională şi Europeană – ICN/ICE, etc). **Menţionăm faptul că neimplementarea corectă şi la timp a Directivelor susmenţionate, precum şi neraportarea la termen la Comisia Europeană, are ca rezultat direct iniţierea procedurilor de infringement, cu repercursiuni directe în aplicarea de penalităţi excesiv de mari României.** Subliniem faptul că trebuie avută în vedere unicitatea şi specificitatea activităţii Administraţiei Naţionale Apele Române, care constă în gospodărirea unitară şi durabilă a resurselor de apă la nivelul tuturor bazinelor/spaţiilor hidrografice din întreaga ţară.  În acelaşi context, Administraţia Naţională “Apele Române” are o contribuţie importantă la realizarea obligaţiilor ce revin României în domeniul gospodăririi apelor, obligaţii ce decurg atât din acordurile bilaterale cu ţările vecine, cât şi internaţionale la nivelul bazinului hidrografic al fluviului Dunărea, obligaţii care implică din partea ţării noastre efortul material, uman şi financiar cel mai mare comparativ cu cele 14 ţări dunărene, datorită suprafeţei de 30% din totalul bazinului hidrografic Dunărea aflat pe teritoriul României, respectiv 37% din lungimea acestuia. Faţă de toate motivaţiile noastre expuse în susţinerea organigramei Administraţiei Naţionale „Apele Române”, menţionăm că această **etapă este imperios necesară pentru funcţionarea în condiţii de minimă siguranţă a infrastructurii naţionale de gospodărire a apelor şi a implementării Directivelor europene din domeniu.*** **La *titlul 20 „Bunuri şi servicii”*** este prevazută *o diminuare faţă de execuţia bugetului anului precedent aprobat prin H.G. nr. 767/2017 în procent de aproximativ 5%.* **În *ceea ce priveşte fundamentare*a necesarului d*e cheltuieli pentru bunuri şi servicii în anul 2018****, facem următoarele preciz*ă*ri:*

 Conform prevederilor art. 15 din O.U.G. nr. 90/2017 *privind unele măsuri fiscal-bugetare, modificarea și completarea unor acte normative și prorogarea unor termene*, “ordonatorii de credite ai instituțiilor și autorităților publice, astfel cum sunt definite la art. 2 alin. (1), [pct. 30](https://lege5.ro/Gratuit/geydsnjzgu/legea-nr-500-2002-privind-finantele-publice?pid=65690193&d=2018-01-30#p-65690193) din Legea nr. 500/2002, cu modificările și completările ulterioare, au obligația de a reduce cu 10% plățile efectuate în anul 2018 pentru bunurile și serviciile aferente întreținerii și funcționării instituției”.  Ținând cont de actul normativ susmenționat, facem precizarea că reducerea de 10% a fost aplicată plăților de la 31.12.2017 pentru bunuri și servicii, mai puțin cheltuielilor privind consultanța și expertiză, studiilor și cercetărilor, comisioanelor bancare, cheltuielilor judiciare, TVA-ului și altor taxe, care nu reprezintă cheltuieli de întreținere și funcționare, după cum urmează:Execuție 20.16.00 la 31.12.2017= 12.175 mii leiExecuție 20.24.00 la 31.12.2017= 6 mii leiExecuție 20.25.00 la 31.12.2017= 191 mii leiExecuție 20.30.30 la 31.12.2017= 107.074 mii leiTOTAL cheltuieli = 120.222 mii leiExecuție TOTAL TITLU 20 la 31.12.2017= 242.186 mii leiTitlul 20 redus cu 10% = (242.186 mii lei -120.222 mii lei)\*10% = 12.196 mii lei (reducere cheltuieli de întreținere și funcționare) TOTAL BVC 2018 pentru titlul 20= 242.186 mii lei -12.196 mii lei = 229.990 mii lei  * **La *titlul 70 „Cheltuieli de capital” din surse proprii*** este prevazută o *majorare în procent de 10,10% faţă de execuţia anului precedent*, majorare impusă de continuarea programului de dotări cu utilaje de intervenţie adaptate exploatării şi întreţinerii Infrastructurii Naţionale de Gospodărire a Apelor din administrare, precum şi pentru intervenţia operativă, dar şi pentru acţiunile post intervenţie la inundaţii, echipamente cum ar fi: utilaje independente pentru curaţat albii de râuri, autobetoniere, electrostivuitoare, bărci cu motor, turnuri de iluminat la intervenţii cu generator, benzi transportoare, defrişatoare forestiere şenilate, staţii carburant mobile, autobasculante, excavatoare pe şenile, buldozere, buldoexcavatoare, drage refulante, macarale portal, instalaţii sablare cu apă, motocositoare autopropulsate, utilaje de tocat crengi, etc.

De asemenea, se impune finantarea unor obiective de investiţii începute în anii anteriori, pentru finalizarea unor obiecte/obiective sau demararea procedurilor de licitatii in vederea inceperii executiei la lucrari cu grad mare de risc, care prezintă importanţă majoră în exploatoarea în condiţii de siguranţă a sistemului naţional de gospodărire a apelor, dintre care enumerăm:- Amenajare raul Crisul Repede, Judetul Bihor- Amenajare Valea lui Vasile, Judetul Bihor- Punerea in siguranta a barajului Iezer, jud.Calarasi;- Amenajare râu Trotuş şi afluenţi pe tronson Ghimeş-Urecheşti, judeţul Bacău;- Regularizare si consolidare de mal parau Matita in comuna Podeni Noi, jud, Prahova;-Regularizare rau Saratel si afluenti in dreptul localitatii Berca, Scortoasa, Canesti Chiliile, jud.Prahova;-Regularizarea raului Cotmeana la Lunca Corbului si parau Vartej, afluent al raului Cotmeana, in loc.Babana, jud.Arges;-Reducerea gradului de risc la inundatii pe raul Bistrita pe sectorul Borca-Poiana Teiului, jud.Neamt;-Indiguire rau Prut in sectorul Albita-Falciu, jud.Vaslui;-Lucrari de consolidare a falezelor in zona loc.Costinesti, jud.Constanta;* **La *titlul 56 „Proiecte cu finanţare din fonduri externe nerambursabile (FEN) postaderare”,*** este prevazută *o diminuare în procent de 65,68%*, fapt datorat încheierii unor proiecte pentru cadrul financiar 2007-2013, unde Administrația Națională. „Apele Române” avea calitatea de partener, rămânând active doar două proiecte de cercetare, după cum urmează:
* MOSES în valoare de 339 mii lei;
* M.A.R.S. în valoare de 15 mii lei.

 *TOTAL= 354 mii lei*Menționăm faptul că pentru proiectul “Pentru un mediu acvatic adecvat”, proiect finanțat din sursa D în perioada 2014-2017, se va achita, din surse proprii, cheltuiala neeligibilă aferentă diferențelor de curs valutar, în valoare de 4 mii lei. **TOTAL TITLUL 56= 354 + 4 = 358 mii lei.** * **La*****titlul 58 „Proiecte cu finanţare din fonduri externe nerambursabile aferente cadrului financiar 2014-2020”***, a fost prevăzută suma de 17.839 mii lei, conform contractelor de finanțare încheiate, după cum urmează:

-Proiecte finanțate din Fondul European de Dezvoltare Regională (FEDR): DanubeSediment și Jointisza, în valoare de 1.787 mii lei;-Proiecte finanțate din Instrumentul de Asistenţă pentru Preaderare (IPA II): Reparare infrastructura de navigație a canalului Bega, în valoare de 15.433 mii lei;-Proiecte finanțate din “Alte facilități și instrumente postaderare”: Brigaid și Diana, în valoare de 619 mii lei. **TOTAL TITLUL 58= 1.784 + 15.433 + 619 = 17.838 mii lei.** * **La titlul 59 “Alte cheltuieli”**, în conformitate cu prevederile Legii 448/2006 *privind protecția și promovarea drepturilor persoanelor cu handicap, republicată, cu modificările și completările ulterioare* și cu Nota de modificare a clasificației indicatorilor privind finanțele publice, *emisă de către Ministerul Finanțelor Publice cu nr. 446.116/11.12.2017*, a fost introdus articolul bugetar 59.40 “Sume aferente persoanelor cu handicap neîncadrate”, cu valoarea de 6.716 mii lei.
* **Pentru cheltuieli de la bugetul de stat** este propusă o majorare în valoare totală de 90.430 mii lei, reprezentând un procent de 119,24% faţă de anul precedent, din care s-au majorat prevederile bugetare, conform sumelor aprobate prin Legea bugetului de stat pe anul 2018, nr. 2/ 2017, la capitolul 70.01 „Locuinţe, servicii şi dezvoltare publică”. astfel:
* pentru cheltuielile aferente programelor cu finanţare rambursabilă (B.D.C.E.): majorare cu suma de 4.654 mii lei pentru,
* pentru cheltuielile de capital cu finanţare de la bugetul de stat (alocaţii bugetare): majorare cu suma de 1.060 mii lei,
* pentru Fondul de Coeziune (Program Operaţional Sectorial Mediu): majorare cu suma de 84.443 mi lei,
* pentru prevenirea și combaterea inundațiilor și ghețurilor: majorare cu suma de 473 mii lei,
* pentru cheltuielile aferente serviciilor de cadastru: diminuare cu suma de 200 mii lei.

 **TOTAL majorare cheltuieli de la bugetul de stat = 4.654 + 1.060 + 84.443 + 473 - 200 = 90.430 mii lei.** Pentru **Cheltuieli din alte surse de finantare** este prevăzută suma de **5.600 mii lei** care reprezintă sume finanțate din Fondul de Solidaritate al Uniunii Europene, principalul instrument înființat la nivelul Uniunii Europene pentru a face față catastrofelor majore. Conform Hotărârii Guvernului nr. 1021/2015 privind utilizarea fondurilor alocate din Fondul de Solidaritate al Uniunii Europene pentru decontarea cheltuielilor publice eligibile aferente operaţiunilor de urgenţă întreprinse în scopul înlăturării pagubelor provocate de inundaţiile din primăvara şi vara anului 2014 şi pentru modificarea [art. 4 alin. (2) din Hotărârea Guvernului nr. 478/2010](http://anar-legis:8080/oficiale/afis.php?f=119066&diez=A4) pentru aprobarea structurii organizatorice a Autorităţii coordonatoare şi de management în România, precum şi a structurii autorităţilor de implementare pentru gestionarea asistenţei financiare comunitare acordate prin Fondul de Solidaritate al Uniunii Europene, Administrația Națională “Apele Române” a încasat suma de 5.600 mii lei, conform extraselor din data de 11.01.2017 și 21.02.2017.Ȋn conformitate cu prevederile art. 66, alin. (2) din Legea 500/2002, privind finanţele publice, cu modificările şi completările ulterioare, deficitul înscris în bugetul de venituri şi cheltuieli pentru anul 2018, în sumă de 257.525 mii lei, va fi acoperit din excedentul anilor anteriori pentru realizarea obiectivelor de investiţii privind domeniul specific de gospodărire a apelor şi de combatere a fenomenelor meteorologice periculoase (inundaţii, gheţuri, poluări accidentale etc.). **Referitor la utilizarea excedentului din anii anteriori pentru acoperirea deficitului propus de către noi în exerciţiul financiar al anului 2018,** precizăm faptul că în vederea continuării şi finalizării obiectivelor de investiţii cu rol de apărare împotriva inundaţiilor precum şi a dotării cu utilaje şi echipamente în vederea asigurării mentenanţei la lucrările existente şi a intervenţiilor operative, începand cu anul 2016 Administraţia Naţională “Apele Române” s-a angajat, pentru realizarea acestor obiective, conform prevederilor legale, în alocarea a unor sume importante provenite din excedentul anilor anteriori (2014 – 2015), excedent în valoare netă de 445.184 mii lei.  Componenţa acestui excedent este următoarea:- excedent an 2014= 359.092 mii lei;- excedent an 2015= 310.854 mii lei ; - deficit an 2016= 42.634 mii lei ;- deficit an 2017= 182.128 mii lei.iar din această sumă, Administraţia Naţională Apele Române solicită **utilizarea numai a sumei de 257.525 mii lei**, cât a fost înscris în propunerea de buget de venituri şi cheltuieli pentru anul 2018 ca deficit. |
| 2.1 | În cazul proiectelor de acte normative care transpun legislația comunitară sau creează cadrul pentru aplicarea directă a acesteia | Proiectul de act normativ nu se referă la acest subiect. |
| 2. | Schimbări preconizate | Prin prezentul proiect de Hotărâre a Guvernului privind aprobarea bugetului de venituri şi cheltuieli al Administraţiei Naţionale „Apele Române” se propune realizarea în condiţii optime a Programului de Gospodărire a Apelor şi de creştere a capacităţii de intervenţie la inundaţii, gheţuri şi poluări accidentale. |
| 3. | Alte informaţii | Nu au fost identificate. |
| **Secţiunea a 3-a****Impactul socioeconomic al proiectului de act normativ** |
| 1.  | Impactul macroeconomic | Proiectul de hotărâre reprezintă în fapt alinierea statutului juridic al Administraţiei Naţionale „Apele Române” la cerinţele Guvernului de a promova o politică macroeconomică stabilă din punct de vedere financiar, care să asigure o execuţie bugetară prudentă, restrictivă şi echilibrată.  |
| 1.1 | Impactul asupra mediului concurențial şi domeniului ajutoarelor de stat | Proiectul de act normativ nu se referă la acest subiect. |
| 2. | Impactul asupra mediului de afaceri | Proiectul de act normativ nu se referă la acest subiect. |
| 2.1 | Impactul asupra sarcinilor administrative  | Proiectul de act normativ nu se referă la acest subiect. |
| 2.2 | Impactul asupra întreprinderilor mici și mijlocii  | Proiectul de act normativ nu se referă la acest subiect. |
| 3. | Impactul social | Proiectul de act normativ nu se referă la acest subiect. |
| 4. | Impactul asupra mediului | Proiectul de act normativ nu se refera la acest subiect  |
| 5. | Alte informaţii | Nu au fost identificate.  |
| **Secţiunea a 4-a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pentru 5 ani)**- mii lei- |
| Indicatori | Anul curent | Următorii 4 ani | Media pe5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care:a) buget de stat, din acesta:  (i) impozit pe profit  (ii) impozit pe venit b) bugete locale:  (i) impozit pe profit c) bugetul asigurărilor sociale de stat:  (i) contribuţii de asigurări d) instituţii publice finanţate integral din venituri prorpii  |  |  |  |  |  |  |
| 2. Modificări ale cheltuielilor bugetare, plus/minus, din care: a) buget de stat, din acesta:  (i) cheltuieli de personal (ii) bunuri şi servicii  (iii) cheltuieli de capital b) bugete locale:  (i) cheltuieli de personal  (ii) bunuri şi servicii c) bugetul asigurărilor sociale de stat:  (i) cheltuieli de personal (ii) bunuri şi serviciid) bugetul instituţiilor publice finanţate integral din surse proprii  |  |  |  |  |  |  |
| 3. Impact financiar, plus/minus, care: a) buget de stat b) bugete locale c) instituţii publice finanţate integral din venituri proprii  |  |  |  |  |  |  |
| 4. Propuneri pentru acoperirea creşterii cheltuielilor bugetare  |  |  |  |  |  |  |
| 5. Propuneri pentru a compensa reducerea veniturilor bugetare  |  |  |  |  |  |  |
| 6. Calcule detaliate privind fundamentarea modificărilor veniturilor şi/ sau cheltuielilor bugetare  |  |  |  |  |  |  |
| 7. Alte informaţii  | Deficitul în valoare de 257.525 mii lei va fi asigurat din excedentul anilor anteriori. |
| **Secţiunea a 5-a****Efectele proiectului de act normativ asupra legislaţiei în vigoare** |
| 1.  | Măsuri normative necesare pentru aplicarea prevederilor proiectului de act normativ*:* a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ b) acte normative ce urmează a fi elaborate în vederea implementării noilor dispoziţii | Proiectul de act normativ nu se referă la acest subiect. |
|  1.1.. | Compatibilitatea proiectului de act normativ cu legislația în domeniul achizițiilor publice  | Proiectul de act normativ nu se referă la acest subiect. |
| 2. | Conformitatea proiectului de act normativ cu legislaţia comunitară în cazul proiectelor ce transpun prevederi comunitare  | Proiectul de act normativ nu se referă la acest subiect. |
| 3.  | Măsuri normative necesare aplicării directe a actelor normative comunitare  | Proiectul de act normativ nu se referă la acest subiect. |
| 4.  | Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect. |
| 5.  | Alte acte normative şi/sau documente internaţionale din care decurg angajamente  | Proiectul de act normativ nu se referă la acest subiect. |
| 6. | Alte informaţii  | Nu au fost identifiacte.  |
| **Secţiunea a 6-a****Consultările efectuate în vederea elaborării proiectului de act normativ** |
| 1.  | Informaţii privind procesul de consultare cu organizaţii neguvernamentale, institute de cercetare şi alte organisme implicate  | Proiectul de act normativ nu se referă la acest subiect. |
| 2. | Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect. |
|  | Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect. |
| 4. | Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5. | Informaţii privind avizarea către: a) Consiliul Legislativ b) Consiliul Suprem de  Apărare a Ţării c) Consiliul Economic  şi Social d) Consiliul  Concurenţei e) Curtea de Conturi  | Proiectul de act normativ nu se referă la acest subiect. |
| 6. | Alte informaţii  | Nu au fost identificate. |
| **Secţiunea a 7-a****Activităţi de informare publică privind elaborarea proiectului de act normativ** |
| 1.  | Informarea societăţii civile cu privire la necesitatea elaborării proiectului de act normativ  | În elaborarea proiectului a fost îndeplinită procedura stabilită de Legea nr. 52/2003 privind transparenţa decizională în administraţia publică, cu completările ulterioare, prin afişarea pe site-ul Ministerului Apelor şi Pădurilor. |
| 2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect.  |
| 3. | Alte informaţii  | Nu au fost identificate.  |
| **Secţiunea a 8-a****Măsuri de implementare** |
| 1.  | Măsuri de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente |  Punerea în aplicare a prezentului proiect de act normativ nu necesită înfiinţarea unor noi organisme sau extinderea competenţelor instituţiilor existente. |
| 2.  | Alte informaţii  | Nu au fost identificate. |

Față de cele prezentate, a fost promovată Hotărârea de Guvernpentru aprobarea bugetului de venituri şi cheltuieli pe anul 2018 pentru Administraţia Naţională “Apele Române”, aflată în coordonarea Ministerului Apelor şi Pădurilor.

**MINISTRUL APELOR ŞI PĂDURILOR**

**Ioan DENES**

**AVIZĂM FAVORABIL**

**MINISTRUL MUNCII ŞI JUSTIŢIEI SOCIALE**

**Lia-Olguţa VASILESCU**

**MINISTRUL FINANŢELOR PUBLICE**

**Eugen Orlando TEODOROVICI**

|  |  |
| --- | --- |
| **Ministerul Apelor şi Pădurilor****Secretar de stat****Adriana PETCU****Secretar general** **Ilie-Razvan DUMITRU****Secretar general adjunct****Gyözö István BÁRCZI****Direcţia Juridică****Director****Florin NAN****Direcţia Generală de Investiţii,** **Proiecte şi Logistică****Director General****Eugenia NECEA****Direcţia Economico-Financiară****Director****Niculina DIMA** | **Administraţia Naţională** **„Apele Române”****Director general****Victor SANDU****Departamentul Economico-Financiar****Director****ec. Mihail CHELARU** |